title: 2006 m. kovo 24 d.  Komisijos direktyva 2006/35/EB, iš dalies keičianti Tarybos direktyvos 2000/29/EB dėl apsaugos priemonių nuo augalams ir augaliniams produktams kenksmingų organizmų įvežimo į Bendriją ir išplitimo joje I–IV priedus

text:
25.3.2006

               LT

               Europos Sąjungos oficialusis leidinys

               L 88/9

         KOMISIJOS DIREKTYVA 2006/35/EB
   2006 m. kovo 24 d.
   iš dalies keičianti Tarybos direktyvos 2000/29/EB dėl apsaugos priemonių nuo augalams ir augaliniams produktams kenksmingų organizmų įvežimo į Bendriją ir išplitimo joje I–IV priedus
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2000 m. gegužės 8 d. Tarybos direktyvą 2000/29/EB dėl apsaugos priemonių nuo augalams ir augaliniams produktams kenksmingų organizmų įvežimo į Bendriją ir išplitimo joje (1), ypač į jos 14 straipsnio antros pastraipos c punktą,
   pasikonsultavusi su atitinkamomis valstybėmis narėmis,
   kadangi:

               (1)

               Direktyvoje 2000/29/EB numatomos tam tikros apsaugos nuo augalams ir augaliniams produktams kenksmingų organizmų įvežimo į valstybes nares iš kitų valstybių narių arba trečiųjų šalių priemonės. Joje taip pat numatoma tam tikras zonas pripažinti apsaugotomis zonomis.

               (2)

               Iš Portugalijos pateiktos informacijos matyti, kad Bemisia tabaci Genn. (Europos populiacijos) šiuo metu yra nustatyta Alentejo regione ir kai kuriose Ribatejo e Oeste regiono savivaldybėse. Todėl šios Portugalijos teritorijos dalys nebeturėtų būti pripažįstamos nuo šio kenksmingo organizmo apsaugotomis zonomis.

               (3)

               Remiantis Slovėnijos pateikta informacija, nustatyta, kad Erwinia amylovora (Burr.) Winsl. et al. šiuo metu yra nustatyta Gorenjska ir Maribor regionuose. Šie regionai nebeturėtų būti pripažįstami nuo Erwinia amylovora (Burr.) Winsl. et al. apsaugotomis zonomis.

               (4)

               Remiantis Slovakijos pateikta informacija, nustatyta, kad Erwinia amylovora (Burr.) Winsl. et al. šiuo metu yra nustatyta tam tikrose Dunajská Streda, Levice, Topoľčany, Poltár, Rožňava ir Trebišov apskričių savivaldybėse. Šios savivaldybės nebeturėtų būti pripažįstamos nuo Erwinia amylovora (Burr.) Winsl. et al. apsaugotomis zonomis.

               (5)

               Italija pateikė informaciją, įrodančią, kad Erwinia amylovora (Burr.) Winsl. et al. šiuo metu yra nustatyta kai kuriose jos teritorijos dalyse. Todėl tos Italijos teritorijos dalys nebeturėtų būti pripažįstamos nuo Erwinia amylovora (Burr.) Winsl. et al. apsaugotomis zonomis.

               (6)

               Lietuva pateikė informaciją, įrodančią, kad runkelių gyslų nekrotinio pageltimo virusas šiuo metu yra nustatytas jos teritorijoje. Todėl Lietuva nebeturėtų būti pripažįstama nuo runkelių gyslų nekrotinio pageltimo viruso apsaugota zona.

               (7)

               Todėl reikėtų atitinkamai iš dalies pakeisti atitinkamus Direktyvos 2000/29/EB priedus.

               (8)

               Šioje direktyvoje numatytos priemonės atitinka Augalų sveikatos nuolatinio komiteto nuomonę.

         PRIĖMĖ ŠIĄ DIREKTYVĄ:
   1 straipsnis
   Direktyvos 2000/29/EB I–IV priedai keičiami pagal šios direktyvos priedo tekstą.
   2 straipsnis
   1.   Valstybės narės ne vėliau kaip iki 2006 m. balandžio 30 d. priima ir paskelbia įstatymus ir kitus teisės aktus, kurie įgyvendina šią direktyvą. Jos nedelsdamos pateikia Komisijai tų nuostatų tekstus bei tų nuostatų ir šios direktyvos koreliacijos lentelę.
   Jos taiko šias nuostatas nuo 2006 m. gegužės 1 d.
   Valstybės narės, priimdamos šias nuostatas, daro jose nuorodą į šią direktyvą, arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   2.   Valstybės narės pateikia Komisijai šios direktyvos taikymo srityje priimtų pagrindinių nacionalinės teisės aktų nuostatų tekstus.
   3 straipsnis
   Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.
   4 straipsnis
   Ši direktyva skirta valstybėms narėms.

      Priimta Briuselyje, 2006 m. kovo 24 d.

            Komisijos vardu

         Markos KYPRIANOU

            Komisijos narys

      (1)  OL L 169, 2000 7 10, p. 1. Direktyva su paskutiniais pakeitimais, padarytais Komisijos direktyva 2006/14/EB (OL L 34, 2006 2 7, p. 24).

      PRIEDAS
      Direktyvos 2000/29/EB I–IV priedai iš dalies keičiami taip:

                  1)

                  I priedo B dalis iš dalies keičiama taip:

                              a)

                              a punkto 1 papunktyje žodžiai skliausteliuose, einantys po „P“, pakeičiami taip:
                              „Azores, Beira Interior, Beira Litoral, Entre Douro e Minho, Madeira, Ribatejo e Oeste (Alcobaça, Alenquer, Bombarral, Cadaval, Caldas da Rainha, Lourinhã, Nazaré, Obidos, Peniche ir Torres Vedras savivaldybės) ir Trás-os-Montes“;

                              b)

                              b punkto 1 papunktyje „LT“ išbraukiamas;

                  2)

                  II priedo B dalis pakeičiama taip:
                  b punkto 2 papunkčio trečioje skiltyje:

                              a)

                              po kiekvieno pavadinimo „Forli-Cesena“ ir „Rimini“ pridedamas tekstas „(išskyrus provincijos rajoną, esantį į šiaurę nuo valstybinio kelio Nr. 9 – Via Emilia)“;

                              b)

                              ištrinami žodžiai „Trentino-Alto Adige: autonominė Trento provincija;“

                              c)

                              po „SI“ įterpiamas šis tekstas: „(išskyrus Gorenjska ir Maribor regionus)“;

                              d)

                              po „SK“ įterpiamas šis tekstas: „(išskyrus Blahová, Horné Mýto ir Okoč savivaldybes (Dunajská Streda apskritis), Hronovce ir Hronské Kľačany (Levice apskritis), Veľké Ripňany (Topoľčany apskritis), Málinec (Poltár apskritis), Hrhov (Rožňava apskritis), Kazimír, Luhyňa, Malý Horeš, Svätuše ir Zatín (Trebišov apskritis))“;

                  3)

                  III priedo B dalis pakeičiama taip:
                  1 ir 2 punktų antroje skiltyje:

                              a)

                              po kiekvieno pavadinimo „Forli-Cesena“ ir „Rimini“ pridedamas tekstas „(išskyrus provincijos rajoną, esantį į šiaurę nuo valstybinio kelio Nr. 9 – Via Emilia)“;

                              b)

                              ištrinami žodžiai „Trentino-Alto Adige: autonominė Trento provincija;“

                              c)

                              po „SI“ įterpiamas šis tekstas: „(išskyrus Gorenjska ir Maribor regionus)“;

                              d)

                              po „SK“ įterpiamas šis tekstas: „(išskyrus Blahová, Horné Mýto ir Okoč savivaldybes (Dunajská Streda apskritis), Hronovce ir Hronské Kľačany (Levice apskritis), Veľké Ripňany (Topoľčany apskritis), Málinec (Poltár apskritis), Hrhov (Rožňava apskritis), Kazimír, Luhyňa, Malý Horeš, Svätuše ir Zatín (Trebišov apskritis))“;

                  4)

                  IV priedo B dalis pakeičiama taip:

                              a)

                              20.1 punkto trečioje skiltyje „LT“ išbraukiamas;

                              b)

                              20.2 punkto trečioje skiltyje „LT“ išbraukiamas;

                              c)

                              21 punkto trečioje skiltyje išbraukiami žodžiai „Trentino-Alto Adige: autonominė Trento provincija;“

                              d)

                              21 ir 21.3 punktų trečioje skiltyje:

                                          1)

                                          po kiekvieno pavadinimo „Forli-Cesena“ ir „Rimini“ pridedamas tekstas „(išskyrus provincijos rajoną, esantį į šiaurę nuo valstybinio kelio Nr. 9 – Via Emilia)“;

                                          2)

                                          po „SI“ įterpiamas šis tekstas: „(išskyrus Gorenjska ir Maribor regionus)“;

                                          3)

                                          po „SK“ įterpiamas šis tekstas: „(išskyrus Blahová, Horné Mýto ir Okoč savivaldybes (Dunajská Streda apskritis), Hronovce ir Hronské Kľačany (Levice apskritis), Veľké Ripňany (Topoľčany apskritis), Málinec (Poltár apskritis), Hrhov (Rožňava apskritis), Kazimír, Luhyňa, Malý Horeš, Svätuše ir Zatín (Trebišov apskritis))“;

                              e)

                              22 punkto trečioje skiltyje „LT“ išbraukiamas;

                              f)

                              23 punkto trečioje skiltyje „LT“ išbraukiamas;

                              g)

                              24.1, 24.2 ir 24.3 punktų trečioje skiltyje:
                              žodžiai skliausteliuose, einantys po „P“, pakeičiami taip: „Azores, Beira Interior, Beira Litoral, Entre Douro e Minho, Madeira, Ribatejo e Oeste (Alcobaça, Alenquer, Bombarral, Cadaval, Caldas da Rainha, Lourinhã, Nazaré, Obidos, Peniche ir Torres Vedras savivaldybės) ir Trás-os-Montes“;

                              h)

                              25 punkto trečioje skiltyje „LT“ išbraukiamas;

                              i)

                              26 punkto trečioje skiltyje „LT“ išbraukiamas;

                              j)

                              27.1 punkto trečioje skiltyje „LT“ išbraukiamas;

                              k)

                              27.2 punkto trečioje skiltyje „LT“ išbraukiamas;

                              l)

                              30 punkto trečioje skiltyje „LT“ išbraukiamas.


title: 1998 m. balandžio 27 d. Tarybos direktyva 98/25/EB iš dalies pakeičianti Direktyvą 95/21/EB dėl laivo saugumo, taršos prevencijos ir darbo bei gyvenimo sąlygų laivuose tarptautinių standartų taikymo laivams, atplaukiantiems į Bendrijos uostus ir plaukiojantiems valstybių narių jurisdikcijai priklausančiuose vandenyse (uosto valstybės kontrolė)

text:
Svarbus teisinis pranešimas

|

31998L0025

Oficialusis leidinys L 133 , 07/05/1998 p. 0019 - 0020

		Tarybos direktyva 98/25/EB1998 m. balandžio 27 d.iš dalies pakeičianti Direktyvą 95/21/EB dėl laivo saugumo, taršos prevencijos ir darbo bei gyvenimo sąlygų laivuose tarptautinių standartų taikymo laivams, atplaukiantiems į Bendrijos uostus ir plaukiojantiems valstybių narių jurisdikcijai priklausančiuose vandenyse (uosto valstybės kontrolė)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 84 straipsnio 2 dalį,atsižvelgdama į Komisijos pasiūlymą [1],atsižvelgdama į Ekonomikos ir socialinių reikalų komiteto nuomonę [2],laikydamasi Sutarties 198c straipsnyje nustatytos tvarkos [3],(1) kadangi Direktyvos 95/21/EB [4] 2 straipsnio 1 dalis apibūdina "Konvencijas" kaip tame straipsnyje išvardytas konvencijas, kurios galiojo minėtos direktyvos priėmimo metu; kadangi 2 straipsnio 2 dalyje numatyta, kad "susitarimo memorandumas" reiškia 1982 m. sausio 26 d. Paryžiuje pasirašytą susitarimo memorandumą dėl uosto valstybės kontrolės, koks jis yra minėtos direktyvos priėmimo dieną;(2) kadangi po Direktyvos 95/21/EB priėmimo įsigaliojo Solas 74 konvencijos, Marpol 73 konvencijos ir JRAB 78 konvencijos pakeitimai; kadangi paskutiniai Paryžiaus susitarimo pakeitimai įsigaliojo 1998 m. sausio 14 d.; kadangi tikslinga taikyti šiuos pakeitimus direktyvai;(3) kadangi Tarptautinis saugaus laivų eksploatavimo ir taršos prevencijos valdymo kodeksas (ISM), kurį Tarptautinė jūrų organizacija priėmė 1993 m. lapkričio 4 d. ir kuris tapo privalomu pagal Solas konvencijos naująjį IX skyrių, nustato saugios vadybos sistemą, kurią tiek laivuose, tiek krante taiko už laivo eksploataciją atsakinga kompanija, ir kurią tvirtina šalies, kurioje kompanija vykdo savo veiklą, administracija;(4) kadangi ISM kodeksas yra esminis indėlis jūrų saugumo ir jūrų aplinkos apsaugos Bendrijos vandenyse srityje;(5) kadangi ISM kodeksas visų keleivinių laivų, taip pat naftos tanklaivių, cheminių medžiagų tanklaivių, dujovežių, biriųjų krovinių laivų ir greitaeigių krovininių laivų, kurių bendra talpa yra 500 tonų ar didesnė, atžvilgiu tarptautiniu lygmeniu įsigalioja 1998 m. liepos 1 d.;(6) kadangi 1995 m. gruodžio 8 d. Tarybos reglamentu (EB) Nr. 3051/95 dėl krovinius su riedmenimis gabenančių keleivinių keltų (ro-rokeltų) [5] siekiama skubaus, privalomo ISM kodekso nuostatų įgyvendinimo visų ro-rokeltų, vykstančių į Bendrijos uostus ar iš jų, atžvilgiu, nepriklausomai nuo to, su kieno vėliava jie plaukia;(7) kadangi bendrovių ir administracijų delsimas įgyvendinti ISM kodekso nuostatas tarptautiniu lygmeniu sukeltų susirūpinimą dėl jūrų saugumo ir aplinkos apsaugos;(8) kadangi dėl to yra būtina nustatyti konkrečias Bendrijos priemones tais atvejais, kai laive nėra ISM liudijimo; kadangi šios priemonės turi numatyti visų laivų, neturinčių pagal ISM kodeksą išduodamų liudijimų, sulaikymą;(9) kadangi, nesant kitų didelių trūkumų, duodančių pagrindą sulaikyti laivą, suinteresuotai valstybei narei vis dėlto turėtų būti numatyta galimybė atšaukti įsakymą sulaikyti laivą, kai tai būtina norint išvengti grūsties uoste;(10) kadangi šiuo atveju, remiantis Direktyvos 95/21/EB 11 straipsniu, nepažeidžiant minėto straipsnio 6 dalies, valstybės narės turi imtis gerai suderintų priemonių siekiant užtikrinti, kad laivams, kuriems buvo leista palikti uostą be ISM liudijimo, būtų uždrausta patekti į visus Bendrijos uostus tol, kol pagal ISM kodeksą bus išduoti galiojantys liudijimai;(11) kadangi tik sulaikiusioji valstybė narė gali panaikinti draudimą patekti į Bendrijos uostus; kadangi tokia valstybė narė, jeigu pati to nori, gali priimti iš kitos valstybės narės bet kokią informaciją, laikytiną įrodymu, jog laivas turi pagal ISM kodeksą išduotus galiojančius liudijimus;(12) kadangi turėtų būti įmanoma supaprastinta tvarka pritaikyti Direktyvą 95/21/EB prie tos direktyvos 2 straipsnyje paminėtų tarptautinių konvencijų ir susitarimo memorandumo dėl uosto valstybės kontrolės pakeitimų; kadangi minėtos direktyvos 18 straipsnyje numatyta tvarka atrodo tinkamiausia tokiems pakeitimams; kadangi tuo tikslu 19 straipsnis turėtų būti išplėstas,PRIĖMĖ ŠIĄ DIREKTYVĄ:1 straipsnisDirektyva 95/21/EB iš dalies keičiama taip:1. 2 straipsnis iš dalies keičiamas taip:a) 1 punkte žodžiai "galiojančiais šios direktyvos priėmimo dieną" keičiami žodžiais "galiojančiais 1998 m. liepos 1 d.";b) 2 punkte žodžiai "koks jis yra šios direktyvos priėmimo dieną" keičiami žodžiais "koks jis yra 1998 m. sausio 14 d."2. Įterpiamas toks straipsnis:"9a straipsnisTvarka, taikoma tuo atveju, kai nėra ISM liudijimų1. Kai patikrinimo metu nustatoma, jog laive, kuriam Bendrijos teritorijoje patikrinimo metu yra taikomas Tarptautinis saugaus laivų eksploatavimo ir taršos prevencijos valdymo (ISM) kodeksas, nėra atitikties dokumento ar saugaus valdymo liudijimo, išduoto remiantis ISM kodeksu, kopijos kompetentinga institucija privalo užtikrinti laivo sulaikymą.2. Nepaisant 1 dalyje nurodytų dokumentų nebuvimo, jeigu patikrinimo metu nerandama jokių kitų trūkumų, duodančių pagrindą sulaikyti laivą, kompetentinga institucija gali atšaukti sulaikymo įsakymą siekdama išvengti grūsties uoste. Priėmusi tokį sprendimą, kompetentinga institucija privalo nedelsdama apie tai informuoti kitų valstybių narių kompetentingas institucijas.3. Valstybės narės privalo imtis būtinų priemonių siekdamos užtikrinti, kad visiems laivams, kuriems leista palikti valstybės narės uostą esant 2 dalyje nurodytoms aplinkybėms, būtų draudžiama įplaukti į visus Bendrijos uostus, išskyrus 11 straipsnio 6 dalyje numatytas situacijas, tol, kol laivo savininkas ar operatorius tinkamai įrodys valstybės narės, kurioje buvo duotas įsakymas sulaikyti laivą, kompetentingai institucijai, jog laivas turi galiojančius liudijimus, išduotus pagal TSLV kodeksą. Nustačius 9 straipsnio 2 dalyje nurodytus trūkumus, kurių negalima ištaisyti uoste, kuriame laivas yra sulaikytas, taikomos ir atitinkamos 11 straipsnio nuostatos.".3. 19 straipsnis papildomas tokiu punktu:"c) pakeičiamos 2 straipsnyje numatytos datos atsižvelgiant į minėtame straipsnyje nurodytų tarptautinių konvencijų ir susitarimo memorandumo pakeitimus, išskyrus konvencijų protokolų pakeitimus."2 straipsnis1. Valstybės narės priima įstatymus ir kitus teisės aktus, kurie, įsigalioję iki 1998 m. liepos 1 d., įgyvendina šią direktyvą, ir nedelsdamos apie tai praneša Komisijai.Valstybės narės, tvirtindamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.2. Valstybės narės pateikia Komisijai šios direktyvos taikymo srityje priimtų nacionalinių teisės aktų pagrindinių nuostatų tekstus.3 straipsnisŠi direktyva įsigalioja jos paskelbimo Europos Bendrijų oficialiajame leidinyjedieną.4 straipsnisŠi direktyva skirta valstybėms narėms.Priimta Liuksemburge, 1998 m. balandžio 27 d.Tarybos varduPirmininkasR. Cook[1] OL C 264, 1997 8 30, p. 33.[2] Nuomonė pareikšta 1997 m. gruodžio 10 d. (OL C 73, 1998 3 9, p. 64).[3] 1997 m. gruodžio 4 d. Europos Parlamento nuomonė (OL C 388, 1997 12 22, p. 16), 1998 m. vasario 12 d. bendroji Tarybos pozicija (OL C 91, 1998 3 26, p. 28) ir 1998 m. kovo 31 d. Europos parlamento sprendimas (OL C 138, 1998 5 4).[4] OL L 157, 1995 7 7, p. 1.[5] OL L 320, 1995 12 30, p. 14.--------------------------------------------------